כמו כולם
אתה תהיה ילדי חכם כמו כולם; כמו כולם אתה תהיה מאד שונה; אתה תרצה קצת לשנות את העולם; אך כמו כולם אתה דבר ללא תשנה; וכמו כולם אתה תלך לגן חובה; תלמד שירים יפים על ארץ ישראל; תגמור תיכון והופ תהיה בגיל צבא; כי מלחמות תמיד יהיו תודה לאל; כמו כולם ילדי אתה עוד תתבגר; ועם כולם תצעק בכל המסיבות; שזה נורא מה שקורה שזה הפקר; אך כמו כולם אתה לא תדע את הסיבות.; עכשיו תלך לישון ילדי, לישון; ואל תוציא לאבא ת'לשון; אתה תגדל ילדי ואז תראה; כמה צדק אביך הטועה.; כמו כולם אתה תגן על המדינה; ועם כולם 'תה לשלומה גם תתפלל; כמו כולם אותה תאהב באמונה; ועם כולם אתה תבכה ותיילל.; ואתה תהיה אזרח הגון כמו כולם; כמו כולם תהיה בין אלה שצודקים; אתה תישא תמיד את צער העולם; כמו כולם גם תאכוף את החוקים.; עם המצב 'תה לא תרצה להתפשר; ועם כולם תצעד בכל ההפגנות; אך כשתראה ילדי שזה נורא קשה; אתה לאט-לאט תשכח ת'עקרונות.; עכשיו תלך לישון ילדי לישון; ואל תוציא לאבא ת'לשון; אתה תגדל ילדי ואז תראה; כמה צדק אביך הטועה.; אתה תהיה חשוב, חשוב כמו כולם; ואולי תהיה גם כלום כמו כולם; ואם תתאמץ אולי תגיע גם לאמצע כמו כולם; וכמו כולם אתה ודאי גם תתחתן; יהיו חובות וילדים, אולי אישה; ועם כולם אתה תשלים ותתמתן; ותחכה כמו כולם לגיל פרישה.; כשתהיה זקן ילדי, נורא זקן; ובשמיכה של זכרונות אז תתכסה; אתה תצחק איך לא יכולת לתקן; את העולם הטוב הזה והנבזה.; עכשיו תלך לישון ילדי לישון; ואל תוציא לאבא ת'לשון; אתה תגדל ילדי ואז תראה; כמה צדק אביך הטועה.; 